Manuel Bárcena Franco

Manuel Bárcena Franco, I conde de Torrecedeira, nado en Vigo o 27 de agosto 1834 e finado na mesma cidade o 14 de xaneiro de 1908Necrolóxica en La Correspondencia Gallega, 15-1-1908, p. 3., foi un empresario e político galego.

 Traxectoria 
miniatura|250px|Casas de Bárcena.
Fillo de Manuel Bárcena de la Concha Bustillo e de María del Pilar Franco Menéndez Colwel. Educouse en Gran Bretaña. Mantivo e aumentou os negocios de curtidos fundados polo seu pai en Barreiro (Lavadores) e fundou os seus propios como consignatario de buques, gandeiro e promotor de vivendas. Tivo a súa propia casa de banca e foi fundador da Caja de Ahorros y Monte de Piedad de Vigo en 1880. Tamén construíu importantes edificios como o da Caixa de Aforros por el fundada e o Edificio El Moderno.

No Sexenio Democrático foi elixido senador pola provincia de Pontevedra en 1872 e foi reelixido en 1884. O 6 de abril de 1874 foi nomeado presidente da Deputación de Pontevedra. Na Restauración foi alcalde de Vigo (1879-1881) e foi elixido senador por Pontevedra en 1886, sendo reelixido en 1891, 1896 e 1903.
Vida persoal

Casou con Dolores de Andrés-García López e tivo tres fillos, o primoxénito dos cales foi Manuel Bárcena Andrés.

Distincións

O 3 de xaneiro de 1891 a raíña rexente María Cristina de Habsburgo-Lorena outorgoulle o título de conde de Torrecedeira, en referencia ao Pazo de Torre Cedeira, situado en Cedeira, Redondela.López-Chaves Meléndez, Juan Manuel e Amor Moreno, Grato Ernesto (1998). Inventario de pazos y torres de la provincia de Pontevedra. Deputación de Pontevedra. ISBN 84-86845-09-02..

 Notas 

 Véxase tamén 
 Bibliografía 


 Ligazóns externas 
 Biografía na web da Cámara de Comercio de Vigo
 Ficha no Senado
 Nuevos tiempos para la nobleza Artigo en Faro de Vigo

Categoría:Banqueiros de Galicia
Categoría:Presidentes da Deputación de Pontevedra
Categoría:Senadores de Galicia
Categoría:Alcaldes de Vigo
Categoría:Alcaldes de Galicia durante a Restauración
Categoría:Nados en Vigo
Categoría:Nados en 1834
Categoría:Finados en 1908
Categoría:Condes de Galicia